अमेरिकी खुफिया एजेंसी सीआईए में भारी-भरकम डाटा को लिखने के लिए इंसानों की जरूरत नहीं होगी। यहां लिखा-पढ़ी का काम अब रोबोट्स करेंगे। दरअसल, एजेंसी की वेंचर कैपिटल विंग ‘इन-क्यू-टेल’ ने शिकागो की कंपनी नरेटिव साइंस में काफी निवेश किया है। यह कंपनी भारी-भरकम डाटा सेट्स को आसानी से पढ़ने लिखने वाले कोड्स सॉफ्टवेयर में बनाने में सक्षम है।
इससे पहले नरेटिव साइंस के रोबोट राइटर्स फोब्र्स जैसी पत्रिकाओं और कंपनियों की आंतरिक रिपोर्ट्स को लिखकर अपनी काबिलियत कर चुके हैं। इसी वजह से अब खुफिया एजेंसी सीआईए उनकी मदद लेने जा रही है। रोबोट राइटर्स डाटा को वाक्यों में लिख सकते हैं, जिन्हें पढ़ा जा सकता है। इससे पहले ये राइटर रोबोट्स बिना इंसानी दखल के बॉक्स स्कोर के आधार पर स्पोर्ट्स स्टोरीज बना चुके हैं।
hin_Deva hin_Deva